สวัสดีค่ะ อยากสอบถามหน่อยค่ะพอดีว่าผ่าคลอดลูกได้3เดือนกว่าแล้วมีอะไรกับแฟนแล้วเลือดออก ปวดท้องด้วย แต่เลือดออกนิดๆหน่อยๆแบบนี้อันตรายไหมค่ะ ปล.ก่อนผ่าคลอดตรวจปากมดลูกแล้วเจอติ่งเนื้อที่ปากมดลูกเกี่ยวกันไหมค่ะ
สวัสดีค่ะ การมีเลือดออกร่วมกับปวดท้องดังกล่าว อาจเกิดจาก1. เป็นเลือดประจำเดือน2. เกิดการตั้งครรภ์แล้วมีภาวะแท้งเกิดขึ้น3. มดลูกอักเสบติดเชื้อ มักมีตกขาวที่ผิดปกติร่วมด้วย4. ผลจากการใช้ฮอร์โมนต่างๆ เช่น ยาฝังคุมกำเนิด ยาสตรี สมุนไพร หรืออาหารเสริมต่างๆ5. โรคต่างๆ ของมดลูก เช่น เยื่อบุโพรงมดลูกหนาตัวผิดปกติ มะเร็งปากมดลูก เป็นต้นสำหรับการมีติ้งเนื้อที่ปากมดลูก อาจเป็นสาเหตุที่ทำให้เกิดเลือดออกหลังการมีเพศสัมพันธ์ได้ แต่มักไม่ได้ทำให้มีอาการปวดท้องน้อยหากเลือดออกมามีปริมาณเยอะพอสมควร และมานาน 2-7 วัน ก็อาจเป็นเลือดประจำเดือนได้ แต่หากเลือดหยุดไปแล้ว แต่เมื่อมีเพศสัมพันธ์ ยังคงมีเลือดออกทุกครั้ง หรือเลือดที่ออกออกนานเกิน 7 วัน หรือมีปวดท้องน้อยมากก็ควรไปพบสูติ-นรีแพทย์เพื่อตรวจค่ะ